पाएं अपने शहर की ताज़ा ख़बरें और फ्री ई-पेपरडाउनलोड करें
शहर के प्रतिष्ठित कपड़ा दुकान फास्ट फैशन के आजाद नगर स्थित आवासीय परिसर में संचालित गोदाम से कपड़े की बिक्री की सूचना स्थानीय प्रशासन को मिली थी। शुक्रवार को इसी सूचना के आधार पर सदर एसडीओ शैलेश चंद्र दिवाकर और नगर थानेदार सुनील कुमार पुलिस बल के साथ उस गोदाम पर पहुंचे, जहां खोलकर कपड़े की बिक्री की जा रही थी। अधिकारियों की गाड़ी को देख जो कुछ ग्राहक थे वह भाग गए और दुकानदार भी फिलवक्त खिसक गए। दुकान के बाहर आधा दर्जन से अधिक बाइक भी लगी थी। एसडीओ ने दुकान को सील करने का आदेश दिया। जैसे ही दुकान को सील करने की प्रक्रिया की जा रही थी। इस दौरान दुकानदार और अन्य लोग विरोध करना शुरू कर दिए। हंगामा के साथ-साथ उपस्थित अधिकारियों पर मनमानी और एकतरफा कार्रवाई का आरोप लगाने लगे। फ़ास्ट फैशन दुकान के मो बशीर भी वहां पहुंचे। वह भी अधिकारियों पर ही बरस गए और कहा कि ऐसा तो नहीं है कि कपड़े के साथ कोई ग्राहक मिला है, अगर आप कहेंगे तो दुकान नहीं खुलेगी लेकिन यह गलत कर रहे हैं। नगर थानेदार सुनील कुमार दुकान को सील कर रहे थे लेकिन काफी विरोध के बाद सभी अधिकारी बैरंग वापस लौट गए। सदर एसडीओ शैलेश चंद्र दिवाकर ने कहा कि लॉकडाउन नियमों के उल्लंघन के साथ-साथ डीएम के स्तर से लागू किए गए धारा 144 का भी उल्लंघन हुआ है। निहित प्रावधानों के तहत दुकानदार के विरुद्ध कानूनी कार्रवाई की जाएगी।
नरपतगंज में कोविड हेल्पलाइन नंबर जारी
नरपतगंज| प्रखंड क्षेत्र में कोरोना के लगातार बढ़ते प्रकोप को लेकर मुख्यालय तथा पीएचसी में हेल्पलाइन नंबर जारी किया गया है। जिसमें पीएचसी के लिए 9122678055 तथा मुख्यालय के लिए 9334152909 नंबर जो 24 घंटे चालू रहेगा। चिकित्सा प्रभारी डॉ रूपेश कुमार ने बताया कि क्षेत्र में जो कोविड पॉजिटिव है अगर घर पर होम आइसोलेशन में है। अगर किसी भी समय उसे जरूरत होती है तो कॉल करने पर एंबुलेंस मुहैया कराया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva zho_Hant eng_Latn